Ken Jerusalényo̱ o'nokye̱depo Diosen jakyo on'kud'uyate . Diosenba' Moisésa o'nigmadoya'uyatenig a'nigpe̱e̱ya'po on'kud'uyate . Jesústaj e'nigka' a'nigpe̱e̱ya'po on'kud'uyate . On'kuddepo Simeón ke̱yo̱da o̱'e̱'uyate . Simeón Jerusalén huakka' jakyo hua̱e̱'eri o̱'u̱y . 'Urunopo'da o̱'e̱po Diostaj huakka'da o'pakika'uyate . Diosen Noki̱re̱ga̱ o'nopo'to̱e̱'uyate . Cristoa pai'da Israel aratbuttaj o'manopo'yarea'apo . Kentaj Simeóna o'nigunhuahuika'po Cristotaj Dios Huairia o'ta'mona'apo Cristotaj ijtiahuayapoy , do bueyhued i̱jje̱po ijtiahuayapoy . Ken Diosa Simeóntaj o'nopo̱e̱a̱'uyate . Yo̱bed Jesús huaojere hua̱ye̱ere Diosen jakyo e'kudte Diosen Noki̱re̱ga̱ Simeóntaj o'tokud'uyate
